**projektas**

**reg. Nr. T-115**

**2.3.darbotvarkės klausimas**

**Pasvalio rajono savivaldybės taryba**

**Sprendimas**

**dėl ALDONOS PIRAGIENĖS darbo sutarties pasibaigimo**

2020 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 53 straipsnio 7 punktu, 65 straipsnio 1 dalimi, 68 straipsnio 4 dalimi, 69 straipsnio 1 ir 4 dalimis, 127 straipsnio 6 dalimi, 146 straipsnio 2 dalimi, Lietuvos Respublikos švietimo įstatymo 59 straipsniu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 10 straipsniu, atsižvelgdama į Aldonos Piragienės 2020 m. gegužės 19 d. prašymą Nr. PVI-77 „Dėl atleidimo iš darbo“, į Ingos Černiauskienės 2020 m. gegužės 18 d. sutikimą Nr. PVI-78, į Pasvalio rajono savivaldybės administracijos Švietimo ir sporto skyriaus vedėjo dr. Gvido Vilio 2020 m. gegužės 20 d. tarnybinį pranešimą Nr. ASI-205 „Dėl vadovo pavadavimo“, Pasvalio rajono savivaldybės taryba nusprendžia:

1. Konstatuoti Aldonos Piragienės darbo sutarties Nr. 24, sudarytos 1994 m. spalio 27 d., pasibaigimą 2020 m. liepos 9 d. ir atleisti ją iš Pasvalio lopšelio-darželio „Liepaitė“ direktoriaus pareigų 2020 m. liepos 9 d., suėjus darbo sutarties terminui.
2. Įpareigoti Pasvalio r. lopšelį-darželį „Liepaitė“ apskaičiuoti ir išmokėti Aldonai Piragienei jai priklausantį darbo užmokestį, vieno mėnesio jos vidutinio darbo užmokesčio dydžio išeitinę išmoką ir kompensaciją už 34,21 darbo dienas nepanaudotų kasmetinių atostogų už 2019-09-01–2020-07-09 laikotarpį.
3. Įgalioti Pasvalio rajono savivaldybės administracijos direktorių padaryti atitinkamus įrašus darbo sutartyje ir ją pasirašyti.
4. Įpareigoti Pasvalio lopšelio-darželio „Liepaitė“ direktorę Aldoną Piragienę perduoti reikalus Pasvalio lopšelio-darželio „Liepaitė“ direktoriaus pavaduotojai ugdymui Ingai Černiauskienei.
5. Pavesti Pasvalio lopšelio-darželio „Liepaitė“ direktoriaus pavaduotojai ugdymui Ingai Černiauskienei laikinai eiti Pasvalio lopšelio-darželio „Liepaitė“ direktoriaus pareigas, iki kol Pasvalio lopšelio-darželio „Liepaitė“ direktoriaus pareigas pradės eiti viešą konkursą šioms pareigoms eiti laimėjęs naujas įstaigos vadovas, už šį papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas, neviršijant darbo laiko trukmės, mokant \_\_\_ (*maksimalus dydis – 30 proc., tarnybiniame pranešime siūloma 30 proc.*) proc. pareiginės algos pastoviosios dalies dydžio priemoką.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2020-05-22

Suderinta DVS Nr. RTS-121

Pasvalio rajono savivaldybės tarybai

**AIŠKINAMASIS RAŠTAS**

**dėl ALDONOS PIRAGIENĖS darbo sutarties pasibaigimo**

**2020-05-22**

Pasvalys

**1. Problemos esmė**

Įstatymų leidėjui pakeitus švietimo sistemos teisinį reguliavimą, nuo 2018 m. sausio 1 d. įtvirtintos švietimo įstaigų vadovų kadencijos. Šių pakeitimų pagrindu nuo 2018 m. sausio 1 d. pakeistos visų Pasvalio rajono savivaldybės švietimo įstaigų vadovų darbo sąlygos, t. y. pakeistos darbo sutarčių rūšys – iš neterminuotų į terminuotas.

Vadovaujantis Lietuvos Respublikos darbo kodekso 69 straipsnio 1 dalimi, terminuota darbo sutartis baigiasi suėjus terminui, kuris gali būti nustatytas iki tam tikros kalendorinės datos, tam tikram dienomis, savaitėmis, mėnesiais ar metais skaičiuojamam terminui, iki tam tikros užduoties įvykdymo ar tam tikrų aplinkybių atsiradimo, pasikeitimo ar pasibaigimo (Darbo kodekso 67 straipsnio 2 dalis). Pasvalio lopšelio-darželio „Liepaitė“ (toliau – Įstaiga) direktorės Aldonos Piragienės terminuotos darbo sutarties Nr. 24 terminas nustatytas iki tam tikros kalendorinės datos – 2020 m. liepos 9 d. Pažymėtina, kad konkursas Įstaigos direktoriaus pareigoms eiti paskelbtas 2020 m. sausio 17 d. Atsižvelgiant į Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ (su visais aktualiais pakeitimais) visoje Lietuvos Respublikos teritorijoje paskelbtą karantiną bei į nepalankią epideminę COVID-19 ligos (koronavirusinės infekcijos) situaciją, 2020 m. kovo 16 d. sustabdytas viešo konkurso Įstaigos direktoriaus pareigoms eiti pretendentų dokumentų pateikimo terminas. Šiuo metu viešo konkurso procedūros yra atnaujintos.

Būtina paminėti, kad pasibaigus savivaldybės švietimo įstaigos vadovo kadencijai, jam sutikus, jo įgaliojimai pratęsiami, iki įvyks viešas konkursas švietimo įstaigos vadovo pareigoms eiti ir bus paskirtas švietimo įstaigos vadovas (Lietuvos Respublikos švietimo įstatymo 59 straipsnio 4 dalis). Tačiau šiuo atveju, 2020 m. gegužės 19 d. Pasvalio rajono savivaldybės tarybos ir mero sekretoriate gautas Aldonos Piragienės prašymas dėl darbo santykių pabaigos, suėjus darbo sutarties terminui (2020 m. liepos 9 d.), ir išreikštas nesutikimas, kad darbo sutarties terminas būtų pratęstas iki įvyks viešas konkursas Įstaigos vadovo pareigoms eiti ir bus paskirtas Įstaigos vadovas.

Darbo sutarties pasibaigimas reiškia, kad pasibaigia jos šalių (darbuotojo ir darbdavio) teisės ir pareigos, susijusios su darbo sutarties vykdymu. Tačiau tai nereiškia, kad pasibaigus darbo sutarčiai baigiasi ir visos jos šalis (darbuotoją ir darbdavį) siejusios, iš darbo teisinių santykių kilusios teisės ir pareigos, pvz., pareiga dėl atsiskaitymo, tam tikrų dokumentų sutvarkymo, išdavimo ir kt.

Atsižvelgiant į tai, kas išdėstyta, Pasvalio rajono savivaldybės taryba turėtų priimti aktą, kuriuo konstatuojama, kad konkreti darbo sutartis (Įstaigos direktorės Aldonos Piragienės darbo sutartis Nr. 24) pasibaigė suėjus darbo sutarties terminui (Darbo kodekso 65 straipsnis, 69 straipsnis).

Vadovaujantis Darbo kodekso 69 straipsnio 4 dalimi, darbo sutarčiai pasibaigus dėl sutarties termino pabaigos darbuotojui išmokama vieno mėnesio jo vidutinio darbo užmokesčio dydžio išeitinė išmoka, jeigu darbo santykiai tęsiasi ilgiau kaip dvejus metus. Išeitinė išmoka skaičiuojama pagal vidutinį darbo užmokestį, kuris apskaičiuojamas Lietuvos Respublikos Vyriausybės patvirtinto Darbuotojo, valstybės tarnautojo ir žvalgybos pareigūno vidutinio darbo užmokesčio skaičiavimo tvarkos aprašo nustatyta tvarka (Darbo kodekso 145 straipsnis).

Konstatavus Aldonos Piragienės darbo sutarties pasibaigimą ir ją atleidus iš Įstaigos direktoriaus pareigų (suėjus darbo sutarties terminui), siūloma pavesti Įstaigos direktoriaus pavaduotojai ugdymui Ingai Černiauskienei laikinai eiti Įstaigos direktoriaus pareigas, iki kol Įstaigos direktoriaus pareigas pradės eiti viešą konkursą šioms pareigoms eiti laimėjęs naujas įstaigos vadovas. Vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 10 straipsniu, darbuotojui gali būti priemoka skiriama už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas, neviršijant darbo laiko trukmės. Priemokos dydis – iki 30 proc. pareiginės algos pastoviosios dalies dydžio.

**2. Kokios siūlomos naujos teisinio reguliavimo nuostatos ir kokių rezultatų laukiama**

Atsižvelgiant į tai, kas išdėstyta, siūloma priimti sprendimą, kuriuo konstatuojama, kad Įstaigos direktorės Aldonos Piragienės darbo sutartis Nr. 24 pasibaigė suėjus darbo sutarties terminui ir pavesti Įstaigos direktoriaus pavaduotojai ugdymui Ingai Černiauskienei laikinai eiti Įstaigos direktoriaus pareigas, iki kol Įstaigos direktoriaus pareigas pradės eiti viešą konkursą šioms pareigoms eiti laimėjęs naujas Įstaigos vadovas.

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Pasvalio rajono savivaldybės biudžeto lėšos reikalingos: atleidžiamo darbuotojo priklausančio darbo užmokesčio, vieno mėnesio jo vidutinio darbo užmokesčio dydžio išeitinės išmokos ir kompensacijos už nepanaudotas kasmetines atostogas išmokėjimui; priemokos mokėjimui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė